
1. VISPĀRĪGĀ INFORMĀCIJA

1.1. Iepirkuma identifikācijas numurs SPSBR-26-5-iep.
         Iepirkuma procedūras veids – Atklāts konkurss – saskaņā ar Publisko iepirkumu likuma (turpmāk - PIL) 8.panta pirmās daļas 1. punktu (turpmāk - Konkurss).
1.2. Pasūtītājs:
	Pasūtītāja nosaukums
	Rīgas Basketbola skola

	Pasūtītāja adrese
	Krišjāņa Barona 107, Rīga, LV-1012

	Reģistrācijas numurs
	40900008660

	E-pasta adrese
	bskriga@riga.lv

	Pasūtītāja profila adrese
	https://www.eis.gov.lv/EKEIS/Supplier/Organizer/1449


Kontaktpersona par iepirkuma nolikumu: Didzis Dzenis, tālruņa numurs: 67474578, e-pasta adrese: ddzenis@edu.riga.lv.
Kontaktpersona par tehnisko specifikāciju: Sandra Vārpiņa, tālruņa numurs: 67474565 e-pasta adrese: svarpina@edu.riga.lv
1.3. Komisija – Konkursu organizē ar Rīgas Basketbola skolas 05.01.2026. Rīkojumu Nr. SPSBR-26-1-rs izveidotā Iepirkumu komisija (turpmāk - Komisija).
1.4. Pretendents - piegādātājs, kurš ir iesniedzis piedāvājumu atklātā konkursā “Autotransporta pakalpojumi Rīgas Basketbola skolas audzēkņu pārvadāšanai” (turpmāk – Pretendents).
1.5. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par Pretendentu, ir jāiesniedz visu personu apvienības dalībnieku parakstīta sadarbības līguma (protokola, vienošanās, cita dokumenta) kopija, kurā noteikts, ka visi personu apvienības dalībnieki solidāri ir atbildīgi par pakalpojumu izpildi un pilnvara galvenajam dalībniekam pārstāvēt personu apvienību Konkursā un dalībnieku vārdā parakstīt piedāvājuma dokumentus. Līgumā ir jābūt fiksētam, kādas personas ir apvienojušās personu apvienībā, katra personu apvienības dalībnieka veicamo darbu uzskaitījumam un apjomam, un jābūt apliecinājumam, ka gadījumā, ja personu apvienībai tiks piešķirtas Līguma slēgšanas tiesības, līdz Līguma noslēgšanai tā tiks reģistrēta kā Pilnsabiedrība normatīvajos aktos noteiktajā kārtībā vai tiks noslēgts sabiedrības līgums.
1.6. Ja piegādātāju apvienībai tiek piešķirtas līguma slēgšanas tiesības, pirms līguma noslēgšanas tai jāizveido pilnsabiedrība likumā noteiktā kārtībā vai jānoslēdz sabiedrības līgums, vienojoties par apvienības dalībnieku atbildības sadalījumu.
1.7. Apakšuzņēmēji
1.7.1. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz EUR 10 000,00 vai lielāka, un katram šādam apakšuzņēmējam izpildei nododamo iepirkuma līguma daļu.
1.7.2. Pretendents pēc iepirkuma līguma noslēgšanas piedāvājumā norādīto personālu un apakšuzņēmējus drīkst nomainīt vai no jauna piesaistīt, ievērojot PIL 62. panta nosacījumus.
1.8. Atklāta konkursa nolikuma saņemšana
         Ieinteresētais piegādātājs Konkursa nolikumu un ar to saistīto dokumentāciju var    saņemt lejuplādējot elektroniskajā formātā Elektronisko iepirkumu sistēmas (turpmāk – EIS) e-konkursu apakšsistēmā:
         https://www.eis.gov.lv/EKEIS/Supplier/Organizer/1449.
1.9. Ieinteresēto piegādātāju rakstiski iesniegtie jautājumi, Pasūtītāja atbildes uz tiem, kā arī Konkursa nolikuma grozījumi un papildinājumi ir saistoši visiem piegādātājiem ar to paziņošanas brīdi EIS e-konkursu apakšsistēmā. Piegādātājiem pašiem jāseko līdzi minētajā interneta vietnē publicētajai informācijai. Papildu informāciju Pasūtītājs nosūta ieinteresētajam piegādātājam, kurš uzdevis jautājumu EIS e-konkursu apakšsistēmā un vienlaikus to ievieto EIS e-konkursu apakšsistēmā.
1.10. Pasūtītājs un ieinteresētais piegādātājs ar informāciju apmainās rakstiski.
1.11. Ja ieinteresētais piegādātājs ir laikus (atbilstoši PIL 36. panta otrajai daļai) pieprasījis papildu informāciju vai uzdevis jautājumu par Konkursa nolikumu, Komisija atbildi sniedz 5 (piecu) darbdienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.12. Pretendentam pilnībā jāsedz visi izdevumi, kas saistīti ar piedāvājumu sagatavošanu un iesniegšanu. Pasūtītājs neuzņemas nekādu atbildību par šīm izmaksām neatkarīgi no Konkursa rezultātiem.
1.13. Pretendents var iesniegt tikai vienu piedāvājuma variantu.
1.14. Piedāvājums jāiesniedz par pilnu iepirkuma priekšmeta apjomu konkrētajā iepirkuma daļā.
1.15. Pretendents drīkst iesniegt piedāvājumu par vienu pilnībā aizpildītu iepirkuma daļu.

2. PRASĪBAS PIEDĀVĀJUMA NOFORMĒJUMAM

2.1. Piedāvājumi jāiesniedz termiņā un laikā, kas noteikts Pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/180485. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un netiks vērtēti. Ieinteresētais piegādātājs EIS e-konkursu apakšsistēmā šā Konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs. Informāciju par to, kā ieinteresētais piegādātājs var reģistrēties par nolikuma saņēmēju skatīt: https://www.eis.gov.lv/EIS/Publications/PublicationView.aspx?PublicationId=883.
2.2. Piedāvājumi tiek atvērti termiņā un laikā, kas noteikts Pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/180485.  Piedāvājumu atvēršanas sanāksme ir atklāta. 
2.3. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
2.4. Pretendenta piedāvājumam jābūt sagatavotam šādi:
2.4.1. lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai;
2.4.2. pievienotās datnes nedrīkst būt bojātas, neatbilstoši modificētas vai kļūdaini šifrētas;
2.4.3. piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
2.5. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
2.5.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas,
2.5.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.6. Sagatavojot piedāvājumu, Pretendents ievēro, ka:
2.6.1. piedāvājuma dokumentus jāsagatavo latviešu valodā;
2.6.2. atlases dokumentus, tehnisko un finanšu piedāvājumu jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā, PDF formātā vai citā Pasūtītājam ērti un vienkārši pieejamā formātā, un jāpievieno tam paredzētajā EIS e-konkursu sistēmas šā konkursa sadaļas apakšsadaļā;
2.6.3. piedāvājums parakstāms ar drošu elektronisko parakstu un laika zīmogu vai ar EIS piedāvāto elektronisko sistēmas parakstu; 
2.6.4. pretendents nedrīkst veikt izmaiņas EIS e-konkursu apakšsistēmas šā Konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
2.6.5. Ja piedāvājums neatbildīs kādam no šajā Nolikuma 2.6.punkta apakšpunktos minētajiem nosacījumiem, tas netiks izskatīts.
2.6.6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.7. Piedāvājuma dokumentiem jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā.
2.8. Piedāvājums sastāv no šādām daļām:
2.8.1. Pieteikums (1.pielikums) un atlases dokumenti (atbilstoši Konkursa Nolikuma 5.punktam),
2.8.2. Tehniskais piedāvājums (3.pielikums), (atbilstoši Konkursa Nolikuma 6.punktam, 
2.8.3. Finanšu piedāvājums (7.pielikums).
2.9. Pretendents tulkojumu un iesniegto dokumentu kopiju pareizību apliecina atbilstoši Dokumentu juridiskā spēka likuma prasībām. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu vai iesniedz notariāli apliecinātu dokumenta kopiju.
2.10. Piedāvājumu grozīšana un atsaukšana
2.10.1. Pretendentam ir tiesības papildināt vai atsaukt savu piedāvājumu līdz Konkursa nolikuma 2.1. punktā noteiktajam piedāvājumu iesniegšanas termiņam, iesniedzot to EIS e-konkursu apakšsistēmā.
2.10.2. Piedāvājuma papildinājuma vai atsaukuma datne jānosauc par “Konkursa PAPILDINĀJUMS” vai “Konkursa ATSAUKUMS”.
2.11. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs.

3. INFORMĀCIJA PAR IEPIRKUMA PRIEKŠMETU

3.1. Iepirkuma priekšmets ir autotransporta pakalpojumu (autobuss ar šoferi/ šoferiem) sniegšana Rīgas Basketbola skolas nodaļu audzēkņu pārvadāšanai uz sporta pasākumiem Latvijā (turpmāk – Pakalpojums) atbilstoši Tehniskajai specifikācijai (Nolikuma 2. pielikums). 
3.2. CPV kods 60172000-4 (autobusu ar šoferi noma).
3.3. Paredzamā iepirkuma līguma summa (atsevišķo daļu līgumu summa) nepārsniedz EUR 185 000. 00 bez PVN 21% par visu priekšmeta apjomu. Iepirkuma apjoms līguma darbības laikā var samazināties (līdz 20%).
3.4. Iepirkums ir sadalīts četrās daļās:
3.4.1. Autotransporta pakalpojumi Pārdaugavas nodaļai - plānotā līgumcena nepārsniedz EUR 15 000.00;
3.4.2. Autotransporta pakalpojumi Vidzemes nodaļai - plānotā līgumcena nepārsniedz EUR 55 000.00
3.4.3. Autotransporta pakalpojumi Centra nodaļai - plānotā līgumcena nepārsniedz EUR 85 000.00; 
3.4.4. Autotransporta pakalpojumi DSN nodaļai - plānotā līgumcena nepārsniedz EUR 30 000.00
3.5. Pretendents drīkst iesniegt tikai vienu piedāvājuma variantu par vienu pilnībā aizpildītu iepirkuma daļu. Vērtēta tiks katra daļa atsevišķi. 
3.6. Pretendentam jāiesniedz piedāvājums par visām iepirkuma pozīcijām. Piedāvājumi, kuros nebūs piedāvātas visas iepirkuma ietilpstošās pozīcijas, netiks vērtēti.
3.7. Transporta līdzekļiem (autobusiem) jābūt tehniskā kārtībā un atbilstošiem tehniskajā specifikācijā (Nolikuma 2.pielikums) norādītajām prasībām un vietu skaitam.
3.8. Līguma darbības termiņš: līdz 31.08.2027. vai līguma summas sasniegšanai.

4. [bookmark: _Toc368392496][bookmark: _Toc368392546][bookmark: _Toc368566397][bookmark: _Toc444683102][bookmark: _Toc510602162]PRETENDENTU IZSLĒGŠANAS NOSACĪJUMI

4.1. Pretendentu izslēdz no dalības iepirkuma procedūrā:
4.1.1. jebkurā no PIL 42. panta otrajā daļā (izņemot 8. un 9. punktu) noteiktajiem gadījumiem, ņemot vērā PIL 43. pantā un 42. panta ceturtajā daļā norādītos izņēmumus, termiņus un pārbaudīšanas kārtību.
4.1.2. ja uz Pretendentu (t.sk. arī Pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja Pretendents ir personālsabiedrība, uz apakšuzņēmējiem, kura sniedzamo pakalpojumu vērtība ir vismaz EUR 10000.00, uz personu uz kuras spējām balstās Pretendents) attiecas PIL 42. panta otrajā daļā (izņemot 8. un 9. punktu) noteiktie izslēgšanas nosacījumi;
4.1.3. ja uz PIL 42. panta trešās daļas 4. punktā minēto personu attiecas PIL 42. panta otrās daļas 1., 2., un 3. punktā noteiktie izslēgšanas nosacījumi.
4.1.4. ja uz PIL 42. panta trešās daļas 5. punktā minēto personu attiecas PIL 42. panta otrās daļas 1., 2., un 11. punktā noteiktie izslēgšanas nosacījumi.
4.2. Izslēgšanas nosacījumu pārbaude tiks veikta PIL 42.pantā noteiktajā kārtībā.
4.3. Pasūtītājs ir tiesīgs izslēgt Pretendentu no turpmākās dalības Konkursā, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai Pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, un tādēļ Pasūtītājs ir izmantojis iepirkuma līgumā paredzētās tiesības vienpusēji atkāpties no iepirkuma līguma.
4.4. Pasūtītājs pārbaudi veic par katru Pretendentu, kuram būtu piešķiramas līguma slēgšanas tiesības.
4.5. Ja Pretendentam vai personālsabiedrības biedram vai apakšuzņēmējam vai personai, uz kuras iespējām Pretendents balstās, Ministru kabineta noteiktajā informācijas sistēmā tiek konstatēts nodokļu parāds, kas pārsniedz EUR 150.00, kas bija piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma tiesību piešķiršanu, Pasūtītājs par to paziņos attiecīgam Pretendentam. Pretendents 10 (desmit) dienu laikā no paziņojuma nosūtīšanas brīža būs tiesīgs iesniegt:
4.5.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka Pretendentam (personālsabiedrības biedram, apakšuzņēmējam, personai, uz kuras iespējām Pretendents balstās) nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz EUR 150.00;
4.5.2. Pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
4.5.3. Līdz piedāvājumu iesniegšanas termiņa pēdējai dienai vai arī dienai, kad pieņemts lēmums par iespējamu iepirkuma līguma slēgšanas tiesību piešķiršanu, kopiju no Valsts ieņēmumu dienesta vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts Ieņēmumu dienestu par nodokļa parāda nomaksu vai citus objektīvus pierādījumus par nodokļu parādu neesamību.
4.6. Ja noteiktajā termiņā 4.5.1. - 4.5.3. minētie dokumenti netiek iesniegti, Pretendents tiek izslēgts no dalības iepirkuma procedūrā.
4.7. Ja Pasūtītājs konstatē, ka apakšuzņēmējs, kura sniedzamo pakalpojumu vērtība ir vismaz EUR 10 000.00, vai persona, uz kuras iespējām Pretendents balstās, atbilst PIL 42. pantā minētajam izslēgšanas gadījumam, tas pieprasa, lai Pretendents nomaina attiecīgo personu. Ja Pretendents 10 (desmit) darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, Pretendents tiek izslēgts no dalības iepirkuma procedūrā.
4.8. Ja Pretendents vai personālsabiedrības biedrs atbilst PIL 42. panta otrajā daļā minētajam izslēgšanas gadījumam, Pretendents to norāda piedāvājumā, un ja tiek atzīts par tādu, kuram būtu piešķiramas līguma slēgšanas tiesības, Pasūtītāja  noteiktā termiņā iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm  un veiktajiem tehniskajiem, organizatoriskajiem  vai personālvadības pasākumiem, lai pierādītu  savu uzticamību un novērstu  tādu pašu un līdzīgu gadījumu atkārtošanos  nākotnē.  Ja Pretendents  noteiktajā termiņā  neiesniedz minēto   skaidrojumu un pierādījumus, tas tiek izslēgts no dalības Konkursā. Ja Pretendents  noteiktajā termiņā iesniedz  skaidrojumu un pierādījumus – Pasūtītājs tos izvērtē PIL 43. panta ceturtajā daļā  noteiktajā kārtībā.  Ja pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt Pretendentu no dalības iepirkuma procedūrā. Ja veiktie pasākumi ir nepietiekami, tiek pieņemts lēmums izslēgt Pretendentu no tālākas darbības iepirkuma procedūrā.
4.9. Lai pārbaudītu vai uz Latvijā reģistrēta Pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai patstāvīgi dzīvojošu Pretendentu vai personālsabiedrības biedru, apakšuzņēmēju vai personu, uz kuras iespējām pretendents balstās, nav attiecināmi izslēgšanas noteikumi,  Pasūtītājs rīkosies PIL 42. panta noteiktajā kārtībā.

5. [bookmark: _Toc475622059][bookmark: _Toc510602163]ATLASES PRASĪBAS UN IESNIEDZAMIE DOKUMENTI

	Nr. p.k.
	Pasūtītāja prasības
	Pretendenta apliecinošie dokumenti

	5.1.
	Pretendenta pieteikums atklātā konkursā. 
	Aizpildīta pieteikuma forma, 1.pielikums. Ja piedāvājumu parakstījusi persona, kurai nav likumiskās tiesības pārstāvēt uzņēmumu, jāiesniedz Pretendenta likumiskā pārstāvja pilnvarojums parakstīt piedāvājumu.

	5.2.
	Pretendents ir reģistrēts Latvijas Republikas Uzņēmumu reģistra komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	Komisija pārliecināsies Uzņēmumu reģistra tīmekļa vietnē. Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām.

	5.3.
	Pretendentam jābūt licencētam Autopārvadājumu likuma 30. panta kārtībā t.i. jābūt licencei par pasažieru komercpārvadājumiem ar autobusiem Latvijas Republikas teritorijā.
	Pretendentam jāiesniedz speciālas atļaujas (licences) kopija pasažieru komercpārvadājumiem ar autobusiem Latvijas teritorijā.

	5.4.
	Pretendentam iepriekšējo 3 (trīs) gadu laikā (2023., 2024., 2025.un 2026. gadā līdz piedāvājuma iesniegšanas brīdim) ir pieredze vismaz 1 (viena) līdzīga rakstura un apjoma līguma izpildē, kura ietvaros veikti:
a) regulāri bērnu un jauniešu pārvadāšanas pakalpojumi;
b) līguma darbības laiks ne mazāk kā 1 gads.
Ja pretendents ir dibināts vēlāk – tad pieredzei jāatbilst iepriekš minētajai prasībai attiecīgi īsākā laikā.
	· Informācija par iepriekšējo pieredzi šim iepirkumam līdzīgu pakalpojumu veikšanā  pēdējos 3 gados (pēc formas – Nolikuma 4.pielikums).
· Pievienot 3 pozitīvas atsauksmes par šim iepirkumam līdzīgu pakalpojumu izpildi (bērnu pārvadāšana, līgums ietver vairākus pasūtījumus)


	5.5.
	Pretendents Līguma izpildē nodrošina personālu (autobusu vadītājus), kuriem ir:
a) atbilstoša transportlīdzekļa vadītāja kategorija;
b) ir derīgs medicīnas komisijas slēdziens
c) citi dokumenti atbilstoši normatīvo aktu prasībām.
	· Apliecinājums par personālu atbilstoši Nolikuma 5. pielikumam.
· Pretendents iesniedz informāciju par līguma izpildi (pēc formas – Nolikuma  6.pielikums)- Pretendents norāda apakšuzņēmēju, ja tam nododamo darbu vērtība ir vismaz EUR 10 000,00.

	5.6.
	Pretendents var balstīties uz citas personas tehniskajām un profesionālajām spējām. Pretendentam jārīkojas PIL 45.panta astotās daļas un 46.panta ceturtās daļas noteiktajā kārtībā.
	Pretendents pierāda, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi, var balstīties uz citas personas iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	5.7.
	Pretendents pēc saviem ieskatiem var pievienot piedāvājumam Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām.
	Eiropas vienoto iepirkuma procedūras dokumentu var atrast: http://espd.eis.gov.lv/




6. TEHNISKĀ PIEDĀVĀJUMA PRASĪBAS UN IESNIEDZAMIE DOKUMENTI

	Nr. p.k.
	Pasūtītāja prasības
	Pretendenta apliecinošie dokumenti

	6.1.
	Pretendents var nodrošināt autobusus, kas nepieciešami pakalpojuma sniegšanai, atbilstoši tehniskajā specifikācijā izvirzītajām prasībām
	1) Pretendenta rīcībā esošo autobusu saraksts, atbilstoši Nolikuma 3. pielikuma formai; 
2) ja Pretendents plāno nomāt autobusus, jāiesniedz nomas līguma kopija vai iznomātāja apliecinājums par gatavību iznomāt.


6.2. Pretendents iesniedz Tehnisko piedāvājumu atbilstoši Nolikuma 3. pielikumam. Transporta līdzekļu saraksts tiek sagatavots, atbilstoši Tehniskajā specifikācijā noteiktajam transporta līdzekļu skaitam, norādot pakalpojuma izpildē piedāvāto autobusu tehnisko informāciju (par rīcībā esošajiem atbilstošas ietilpības autobusiem). 
6.3. Sarakstam pievieno katra autobusa reģistrācijas apliecības kopiju, bet ja autobuss nav pretendenta īpašumā – nomas līguma kopiju vai vienošanos, kas apliecina, ka līguma slēgšanas tiesību piešķiršanas gadījumā autobuss tiks nodots pretendentam nomā. Ja autobusa reģistrācijas apliecības vai līdzvērtīgi dokumenti konkrētā ārvalstī netiek izsniegti, pievieno paskaidrojumu un pierādījumus, kas apliecina, ka Pretendents ir tiesīgs vai uz līguma izpildes uzsākšanas brīdi būs tiesīgs likumīgi izmantot piedāvāto autobusu Latvijas Republikas teritorijā.
6.4. Pretendents ir atbildīgs par sniegto ziņu patiesumu. Ja Komisija, pārbaudot Tehniskajā piedāvājumā sniegto informāciju, noskaidro, ka tā neatbilst Tehniskajā specifikācijā minētajām prasībām, Pretendents no turpmākas dalības konkursā tiek izslēgts. 
6.5. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.
6.6. Pretendents iesniedz rakstisku apliecinājumu par to, ka gadījumā, ja autobuss tehnisku iemeslu dēļ nevar turpināt maršrutu, tad tehniskajā specifikācijā noteiktajā laikā, pakalpojums tiks nodrošināts ar citu līdzvērtīgu autobusu (3. pielikums).

7. FINANŠU PIEDĀVĀJUMS

7.1. Pretendents iesniedz Finanšu piedāvājumu atbilstoši Nolikuma 7.pielikumam aizpildot visas paredzētās ailes. Pretendents, sagatavojot Finanšu piedāvājumu atbilstoši EIS e-konkursu apakšsistēmā šī konkursa sadaļā publicētajai veidlapai, nedrīkst veikt izmaiņas minētās veidlapas struktūrā, t.sk. dzēst vai pievienot rindas vai kolonnas.
7.2. Sniedzot piedāvājuma cenu par iepirkumā paredzēto pakalpojumu Pretendentam jāņem vērā, visas izmaksas, tai skaitā izmaksas ar visiem riskiem un iespējamiem sadārdzinājumiem. Cenā jāiekļauj visi izdevumi, kas saistīti ar pasažieru pārvadāšanu – degvielas izmaksas, transportlīdzekļu nogādāšana līdz pakalpojuma uzsākšanas vietai un atpakaļ uz bāzes vietu, transportlīdzekļu uzturēšana, darba alga, komandējuma nauda šoferiem, dīkstāve (ja nepieciešams), naktsmītnes un ēdināšana šoferiem (ja nepieciešams), nodokļi, u.c. 
7.3. Pretendents nodrošina, ka iepirkumā piedāvātā cena līguma izpildes laikā nepalielināsies. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sastādot Finanšu piedāvājumu.
7.4. Pretendents Finanšu piedāvājumā cenu norāda EUR bez PVN ar precizitāti 2 (divas) zīmes aiz komata. Visām Finanšu piedāvājuma ailēm jābūt aizpildītām, nevienā no ailēm skaitlis nedrīkst būt 0.00. Ja Pretendents Finanšu piedāvājumā cenu EUR bez PVN norādījis vairāk kā 2 (divas) zīmes aiz komata, Komisija veic cenas noapaļošanu līdz 2 (divām) zīmēm aiz komata: ja nākamā zīme aiz komata, noapaļojot visus iepriekšējos ciparus, ir 5 vai vairāk, Komisija Finanšu piedāvājuma cenas pēdējo ciparu noapaļo par 1 (vienu) zīmi uz augšu.
7.5. Pasūtītājs ir tiesīgs šaubu gadījumā lūgt Pretendentu iesniegt izmaksu kalkulācijas.
7.6. Ja Finanšu piedāvājuma formā un EIS sistēmā norādītā piedāvātā cena atšķiras, tad par pamatu tiks ņemta un vērtēta Finanšu piedāvājuma formā norādītā cena.

8. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA

8.1. Piedāvājumu izvēles kritērijs ir saimnieciski visizdevīgākais piedāvājums, kuru nosaka, ņemot vērā viszemāko piedāvāto cenu EUR (bez PVN) katrā iepirkuma daļā atsevišķi.
8.2. Komisija piedāvājumu vērtēšanu veic slēgtās sēdēs šādos posmos:
8.2.1. piedāvājuma noformējuma pārbaude;
8.2.2. Pretendenta atbilstības kvalifikācijas prasībām;
8.2.3. tehnisko piedāvājumu atbilstības pārbaude;
8.2.4. finanšu piedāvājumu vērtēšana.
8.3. Katrā vērtēšanas posmā vērtē tikai to Pretendentu piedāvājumus, kuri nav noraidīti iepriekšējā vērtēšanas posmā.
8.4. Vērtējot piedāvājuma noformējuma atbilstību, Pretendents var tikt noraidīts, ja neatbilstība nolikumā noteiktajām noformējuma prasībām ir būtiska.
8.5. Komisija novērtē Pretendenta atbilstību Konkursa nolikuma 5. punktā noteiktajām Pretendentu atlases prasībām. Ja tiek konstatēts, ka Pretendents neatbilst kādai no Pretendentu atlases prasībām piedāvājums tiek noraidīts.
8.6. Komisija pārbauda vai Pretendenta tehniskais piedāvājums atbilst norādītajām prasībām. Ja tiek konstatēts, ka Pretendenta iesniegtais tehniskais piedāvājums neatbilst prasībām vai nav iesniegti pieprasītie dokumenti, piedāvājums tiek noraidīts.
8.7. Komisija pārbauda vai Pretendenta finanšu piedāvājums atbilst prasībām. Ja tiek konstatēts, ka Pretendenta iesniegtais finanšu piedāvājums neatbilst prasībām, piedāvājums tiek noraidīts. 
8.8. Tiek pārbaudīts vai piedāvājumā nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma Komisija paziņo Pretendentam, kura pieļautās kļūdas labotas. Vērtējot piedāvājumus, Komisija ņem vērā labojumus.
8.9. Komisija, lai izvērtētu, vai Pretendenta piedāvājums Konkursā nav nepamatoti lēts, rīkojas saskaņā ar PIL 53.pantā noteikto. Ja tiek konstatēts, ka piedāvājums ir ar nepamatoti zemu cenu, tas tiek noraidīts.
8.10. Komisija, salīdzinot Pretendentu piedāvājumus, izvēlas piedāvājumu, kas atbilst Konkursa nolikuma prasībām un ir ar viszemāko cenu katrā iepirkuma daļā atsevišķi.
8.11. Vienādas cenas gadījumā par uzvarētāju tiek atzīts tas Pretendents, kurš Tehniskajā piedāvājumā iekļāvis vairāk autobusu.

9. LĒMUMA PAZIŅOŠANA UN LĪGUMA SLĒGŠANA

9.1. Starp Konkursa uzvarētāju attiecīgajā iepirkuma daļā un Pasūtītāju tiks noslēgts Iepirkuma līgums atbilstoši Konkursa priekšmetam un Pretendenta piedāvājumam uz tādiem noteikumiem, kādi noteikti pievienotajā līguma projektā (8.pielikums).
9.2. Visi Pretendenti tiek rakstveidā informēti par Konkursa rezultātu 3 (trīs) darba dienu laikā no lēmuma pieņemšanas dienas.
9.3. Ja Konkursā nav iesniegti piedāvājumi, Komisija pieņem lēmumu izbeigt Konkursu un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Konkursa rezultātu.
9.4. Komisija var jebkurā brīdī pārtraukt Konkursu, ja tam ir objektīvs pamatojums. 
9.5. Pasūtītājs slēdz ar Konkursa uzvarētāju iepirkuma līgumu  saskaņā ar PIL 60. pantu - ne ātrāk kā nākamajā darba dienā pēc nogaidīšanas termiņa beigām. 
9.6. Ar izraudzīto Pretendentu tiks slēgts iepirkuma līgums saskaņā ar Nolikumam pievienoto iepirkuma līguma projektu (Nolikuma 8. pielikums). Iepirkuma līgums var tikt precizēts, pamatojoties uz normatīvajiem aktiem, iepirkuma Nolikumu un uzvarētāja piedāvājumu
9.7. Atklāta konkursa uzvarētājam iepirkuma līgums jāparaksta 5 (piecu) darba dienu laikā no Pasūtītāja nosūtītā uzaicinājuma (arī e-pasta veidā) parakstīt iepirkuma līgumu nosūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.
9.8. Ja izraudzītais Pretendents atsakās slēgt iepirkuma līgumu ar Pasūtītāju vai Pasūtītāja noteiktā termiņā neparaksta iepirkuma līgumu, Pasūtītājam ir tiesības izraudzīties nākamo pretendentu ar saimnieciski izdevīgāko piedāvājumu vai pārtraukt iepirkuma procedūru konkrētajā iepirkuma daļā. Pirms lēmuma pieņemšanas par līguma noslēgšanu ar nākamo Pretendentu, komisija izvērtē nākamo pretendentu atbilstoši 28.02.2017. Ministru Kabineta noteikumu  Nr.107 “Iepirkuma procedūru un metu konkursu norises kārtība” 24.punktam. Ja arī nākamais Pretendents atsakās slēgt līgumu vai nolikumā noteiktajā termiņā neparaksta iepirkuma līgumu, tad Komisija pieņem lēmumu pārtraukt Konkursu konkrētajā iepirkuma daļā, neizvēloties nevienu piedāvājumu.

10. CITA INFORMĀCIJA UN NOTEIKUMI

10.1. Citas saistības attiecībā uz iepirkuma norisi, kas nav atrunātas Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
10.2. Nolikumam ir pievienoti 8 (astoņi) pielikumi, kas uzskatāmi par Konkursa Nolikuma neatņemamu sastāvdaļu:
1. pielikums – Pieteikums;
2. pielikums – Tehniskā specifikācija;
3. pielikums – Tehniskais piedāvājums;
4. pielikums – Informācija par Pretendenta pieredzi – veikto pakalpojumu līgumu saraksts;
5. pielikums – Apliecinājums par personāla (autobusu šoferu) kvalifikāciju;
6. pielikums – Informācija par pretendentu piesaistītajiem apakšuzņēmējiem;
7. pielikums – Finanšu piedāvājums;
8. pielikums – Iepirkuma līgums (projekts).

